അംബേദ്കര് ഗ്രാമത്തില് വൈദുതി എത്താത്തത് വിദ്യാര്ത്ഥികളെ വലയ്ക്കുന്നു മുടപുരം: അഴൂര് ഗ്രാമപഞ്ചായത്ത് 11 ാം വാര്ഡിലെ കെ.കെ വനം ശാസ്തവട്ടം ചേടിപ്പുറം അംബേദ്കര് സമത്വ ഗ്രാമത്തില് വൈദ്യുതി എത്താത്തത് വിദ്യാര്ത്ഥികളുടെ പഠനത്തെ സാരമായി ബാധിക്കുന്നു. അനേക വര്ഷങ്ങളായി ഈ പ്രദേശത്ത് കുടില് കെട്ടി താമസിക്കുന്ന പിന്നോക്കാവസ്ഥയിലുള്ള 28ല്പ്പരം കുടുംബങ്ങളാണ് ഇവിടെയുള്ളത്. സര്ക്കാര് പുറമ്ബോക്കില് താമസിക്കുന്ന ഇവര് വിവിധ വകുപ്പുകള്ക്ക് അപേക്ഷ നല്കിയിട്ടും ഇതുവരെ അനുകൂലമായ നടപടിയുണ്ടായിട്ടില്ല. അര്ഹരായ ഭൂരഹിതര്ക്ക് ഭൂമി പതിച്ചു നല്കാത്തതില് ഇവര്ക്ക് പ്രതിഷേധമുണ്ട്. ഭൂമി പതിച്ച് നല്കിയില്ലെങ്കിലും ഈ ഗ്രാമത്തിലെ കുടിലുകള്ക്ക് താത്കാലികമായെങ്കിലും വൈദ്യുതി കണക്ഷന് നല്കണമെന്നാണ് വിദ്യാര്ത്ഥികളും രക്ഷിതാക്കളും അപേക്ഷിക്കുന്നത്. പ്രൈമറി തലം മുതല് പ്ലസ്ടു വരെയുള്ള വിദ്യാര്ത്ഥികള് മെഴുകുതിരി വെളിച്ചത്തിന്റെയും മണ്ണെണ്ണ വിളക്കിന്റെയും വെട്ടത്തിലാണ് പഠിക്കുന്നത്. എന്നാല് ഇന്നത്തെ സാഹചര്യത്തില് ഓണ്ലൈന് പഠനത്തിന് ഏറെ പ്രാധാന്യം ഉള്ളപ്പോള് വീടുകളില് വൈദ്യുതി ഇല്ലാത്തതിനാല് സ്മാര്ട്ട്ഫോണ്, സ്വന്തം വീട്ടില് ഇരുന്ന് ഉപയോഗിക്കാന് പലപ്പോഴും കുട്ടികള്ക്ക് കഴിയുന്നില്ല. ഗ്രാമത്തിന് പുറത്തുള്ള വീടുകളില് പോയിരുന്ന് വൈദ്യുതി ചാര്ജ് ചെയ്ത് വേണം ഭാഗികമായെങ്കിലും മൊബൈല് ഉപയോഗിക്കാന് വിദ്യാര്ത്ഥികള്ക്ക് കഴിയുന്നത്. ഇവിടത്തെ വീടുകള്ക്ക് റേഷന് കാര്ഡ്, തിരഞ്ഞെടുപ്പ് ഐ.ഡി കാര്ഡ് തുടങ്ങിയവ ഉണ്ടായിട്ടും വൈദ്യുതി കണക്ഷന് താല്ക്കാലികമായെങ്കിലും നല്കാന് അധികൃതര് തയ്യാറാവുന്നില്ല.